Prema najcrnjim prognozama, 2051. u Hrvatskoj moglo bi ostati dva i pol do tri milijuna stanovnika i to većinom starijih. Svake godine ostajemo bez 90.000 ljudi, tvrdi poznati demograf, profesor Stjepan Šterc.

– Ove ćemo godine prirodno izgubiti oko 18 tisuća ljudi, iseljavanje iz Hrvatske je na razini 39 tisuća, dok nama statistike stranih zemalja govore da je samo lani u Njemačku odselilo 57.000, u Austriju 5.500, a tu su i Irska, Australija i brojne druge zemlje svijeta. To je vrlo ozbiljan problem, čak bih rekao i ključan problem kojem se ne posvećuje dovoljno pozornosti – naglasio je Šterc za HRT.

– Slavonija se prazni na nevjerojatan način, baš svatko koga susretnete tvrdi koliko ljudi odatle odlazi. To postaje objektivna stvarnost pred kojom se ne smiju zatvarati oči – poručio je.